jkorsvik/nowiki_second_scrape_merged huggingface dataset:
Danzhou

Danzhou (kinesisk: 儋州; pinyin: Dānzhōu) er et byfylke i Hainan i Folkerepublikken Kina.
Befolkningen var på 829 567 innbyggere i 1999.


== Kulturminner ==
Gamlebyen i Danzhou (Danzhou gucheng) og Dongpo-akademiet (Dongpo shuyuan), oppkalt etter Su Dongpo (Su Shi), er oppført på listen over kulturminner i Folkerepublikken Kina. 


== Samferdsel ==
Kinas riksvei 225, den vestlige halvdel av ringveien rundt Hainan, løper fra Haikou i nord via Danzhou og Dongfang til Sanya i sør.


== Referanser ==


== Eksterne lenker ==
Lokalregjeringens hjemmesider
Dongfang

Må ikke forveksles med ingeniør-konglomeratet DongFang Electric, som bygger kraftverk.
Dongfang (kinesisk: 东方; pinyin: Dōngfāng) er et byfylke i provinsen Hainan i Folkerepublikken Kina.
Befolkningen var 354 058 i 1999.


== Samferdsel ==
Kinas riksvei 225, den vestlige halvdel av ringveien rundt Hainan, løper fra Haikou i nord via Danzhou og Dongfang til Sanya i sør.


== Referanser ==


== Eksterne lenker ==
Lokalregjeringens sider
Voprosy istorii

Voprosy istorii (Вопросы истории, russisk, «Spørsmål om historie») er det fremste russiske akademiske tidsskriftet innenfor historiefaget. Det utkommer månedlig. Tidsskriftet ble stiftet i 1926 under navnet Istorik-marksist (Историк-марксист, «Den marxistiske historikeren»). I 1941 ble dette tidsskriftet slått sammen med Istoritsjeskij zjurnal (Исторический журнал, Istoričeskij žurnal, «Historisk tidsskrift»), som var begynt å utkomme som Borba klassov (Борьба классов, Bor’ba klassov, «Klassekampen») i 1931, men hadde skiftet navn i 1937. Fra 1945 het tidsskriftet Voprosy istorii.


== Kilder ==
Voprosy istorii. About the Journal


== Eksterne lenker ==
Indeks over samtlige artikler i Voposy istorii
Giuseppe Luigi Assemani

Giuseppe Luigi Assemani (født 1710, død 1782) var en libanesisk orientalist.
Giuseppe Luigi Assemani tilhørte den berømte maronittiske Assemani-familien, og var en nevø av erkebiskop Giuseppe Simeone Assemani. Han studerte i Roma og ble utnevnt av paven til professor i syrisk ved La Sapienza-universitetet. Siden var han professor i liturgi. I 1736 fant han Codex Assemanianus i Jerusalem, et gammelkirkeslavisk håndskrift skrevet med glagolittiske bokstaver. Håndskriftet er oppkalt etter ham.


== Referanser ==


== Kilder ==
(da) Schmidt, V.:  «Assemani», i: Salmonsens konversationsleksikon, 2. utgave. Bd. II, København: J. H. Schultz, 1915, s. 261.
Dusgard

Dusgard eller Dusgård er en gård i Ringsaker i Innlandet, på Ring like nord for Moelv. Dusgård var embedsgård for residerende kapellan i Ringsaker fram til 1925 da Ringsaker prestegjeld ble delt. Gården har gjennom åra vært bosted for flere kjente prester og forfattere som Conrad Nicolai Schwach, Barbra Ring og Ronald Fangen. 
Dusgard har kjent dyrkingshistorie langt tilbake i tid. Antagelig helt tilbake til folkevandringstiden. I dag dyrkes det bringebær, solbær, epler for videresalg lokalt, samt at det drives med melkegeit; én av få geitebesetninger i Ringsaker kommune. Garden Dusgard eies av familien Frydenberg/Løvland. Navnet Dusgard kommer fra norrønt Dus og gard og kan oversettes med gården som ligger ved den stillegående elven. Det har vært et bekkedrag i gammel tid som har rent over eiendom, men som i dag er drenert.
Conrad Nicolai Schwach (1793 – 1860) ble født og vokste som prestesønn opp på Dusgard, men har ikke skrevet noe som kan relateres til gården. Siden leide forfatterinnen Barbra Ring Dusgard. Jordvegen ble utskilt, mens den tradisjonsrike huset fra 1850 med tilliggende hage er en selvstendig enhet. I 1937 kjøpte Ronald Fangen bygningen og flyttet inn her. Dette ble hans kunstnerbolig til han omkom i en flyulykke ved Fornebu i 1946. Hans enke og de to døtrene ble boende i Ringsaker. Etter Fangens død overtok forfatteren og forlagsmannen Nils Lie kunstnerboligen og ble boende der til sin død.


== Litteratur ==
Vestad, Geir (1997). Litteraturer : vandringer til Hedmarks diktersteder. Oplandske bokforl. s. 32. ISBN 8275180708. . Her nevnt som Dusgaard.
Franjo Rački

Franjo Rački (født 25. november 1829 i Fiume, død 13. februar 1894) var en kroatisk katolsk prest og historiker.
Rački studerte teologi i Wien og ble først prest, siden professor i kirkehistorie og kanonisk rett ved det teologiske seminaret i Zengg, hvor han studerte den kroatiske kirkens historie og organiserte innsamling av gamle håndskrifter skrevet med det glagolittiske alfabetet. Som følge av disse studiene utga han et verk om de slaviske apostlene Kyrillos og Methodios (Viek i jelovanje sv. Cirila i Metode, 1857–1859) og et arbeid om den slaviske skriften (Pismo slovjensko, 1861).
Etter å ha blitt utnevnt til kanonikus for det illyriske kapitlet i Roma, fortsatte han studiene sine i romerske arkiver. I Vatikanet kopierte han et av de eldste og viktigste glagolittiske håndskriftene, Codex Assemanii, som han utga sammen med Jagić i 1865. Etter å ha vendt tilbake til Østerrike i 1860 ble han med i den kroatiske nasjonale bevegelsen og ble valgt til medlem av den kroatiske landdagen. I 1864 grunnla han tidsskriftet Književnik, hvor han samlet Kroatias fremste vitenskapsfolk, og hvor han selv offentliggjorde en kritisk vurdering av de eldre kildene til kroatisk og serbisk historie. Etter at tidsskriftet ble nedlagt var han blant dem som ivret mest for opprettelsen av det sydslaviske akademiet i Agram (Zagreb) i 1866. Han var president for akademiet helt til 1886, da keiseren ikke lenger ønsket å la ham gjenvelges.


== Referanser ==


== Kilder ==
(da) Karlgren, A.:  «Rački, Franjo», i: Salmonsens konversationsleksikon, 2. utgave. Bd. XIX, København: J. H. Schultz, 1925, s. 820.
René Tirard

René Tirard (født 20. juli 1899, død 12. august 1977) var en fransk friidrettsutøver som deltok i de olympiske leker 1920 i Antwerpen.
Tirard vant en olympisk sølvmedalje i friidrett under Sommer-OL 1920 i Antwerpen. Han var med på det franske stafettlaget som kom på andreplass på 4 x 100 meter stafett med tiden 42,6 bak USA som satte ny verdensrekord med 42,2. De andre på laget var René Lorain, René Mourlon og Émile Ali-Khan.


== OL-medaljer ==
1920  Antwerpen –  Sølv i friidrett, 4 x 100 m stafett  Frankrike


== Referanser ==


== Eksterne lenker ==
(en) René Tirard – Olympedia 
(en) René Tirard – Sports-Reference (OL-resultater – arkivert) 
(en) René Tirard – Track and Field Statistics
René Lorain

René Lorain (født 19. mars 1900 i Reims, død 25. oktober 1984) var en fransk friidrettsutøver som deltok i de olympiske leker 1920 i Antwerpen.
Lorain vant en olympisk sølvmedalje i friidrett under Sommer-OL 1920 i Antwerpen. Han var med på det franske stafettlaget som kom på andreplass på 4 x 100 meter stafett med tiden 42,6 bak USA som satte ny verdensrekord med 42,2. De andre på laget var René Tirard, René Mourlon og Émile Ali-Khan.


== OL-medaljer ==
1920  Antwerpen –  Sølv i friidrett, 4 x 100 m stafett  Frankrike


== Referanser ==


== Eksterne lenker ==
(en) René Lorain – Olympedia 
(en) René Lorain – Sports-Reference (OL-resultater – arkivert) 
(en) René Lorain – Track and Field Statistics
René Mourlon

René Mourlon (født 12. mai 1893, død 19. oktober 1977) var en fransk friidrettsutøver som deltok i de olympiske leker 1920 i Antwerpen og 1924 i Paris.
Mourlon vant en olympisk sølvmedalje i friidrett under Sommer-OL 1920 i Antwerpen. Han var med på det franske stafettlaget som kom på andreplass på 4 x 100 meter stafett med tiden 42,6 bak USA som satte ny verdensrekord med 42,2. De andre på laget var René Tirard, René Lorain og Émile Ali-Khan.


== OL-medaljer ==
1920  Antwerpen –  Sølv i friidrett, 4 x 100 m stafett  Frankrike


== Referanser ==


== Eksterne lenker ==
(en) René Mourlon – Olympedia 
(en) René Mourlon – Sports-Reference (OL-resultater – arkivert) 
(en) René Mourlon – Track and Field Statistics
Émile Ali-Khan

Emile Ali-Khan (født 6. juni 1902, død 12. mai 1960) var en fransk friidrettsutøver som deltok i de olympiske leker 1920 i Antwerpen.
Ali-Khan vant en olympisk sølvmedalje i friidrett under Sommer-OL 1920 i Antwerpen. Han var med på det franske stafettlaget som kom på andreplass på 4 x 100 meter stafett med tiden 42,6 bak USA som satte ny verdensrekord med 42,2. De andre på laget var René Tirard, René Mourlon og René Lorain. Han kom på femteplass på 100 meter.


== OL-medaljer ==
1920  Antwerpen –  Sølv i friidrett, 4 x 100 m stafett  Frankrike


== Referanser ==


== Eksterne lenker ==
(en) Émile Ali-Khan – Olympics.com 
(en) Émile Ali-Khan – Olympic.org 
(en) Émile Ali-Khan – Olympedia 
(en) Émile Ali-Khan – Sports-Reference (OL-resultater – arkivert) 
(fr) Émile Ali-Khan – Fédération française d athlétisme 
(en) Émile Ali-Khan – Track and Field Statistics
James Wilson (friidrettsutøver)

James Wilson (født 2. oktober 1891, død 1973) var en britisk friidrettsutøver som deltok i de olympiske leker 1920 i Antwerpen.
Wilson vant to olympiske medaljer i friidrett under Sommer-OL 1920 i Antwerpen. Han var med på det britiske laget som kom på andreplass i terrengløp bak Finland. De andre på laget var Frank Hegarty og Alfred Nichols. Wilson ble nummer tre på 10 000 meter bak Paavo Nurmi fra Finland og franske Joseph Guillemot.


== OL-medaljer ==
1920  Antwerpen –  Sølv i friidrett, terrengløp, lag  Storbritannia
1920  Antwerpen –  Bronse i friidrett, 10 000 meter  Storbritannia


== Referanser ==


== Eksterne lenker ==
(en) James Wilson – Olympedia 
(en) James Wilson – Sports-Reference (OL-resultater – arkivert) 
(en) James Wilson – Track and Field Statistics
Alfred Nichols

Alfred Hubert Nichols (født 28. november 1890, død 1. mai 1952) var en britisk friidrettsutøver som deltok i de olympiske leker 1920 i Antwerpen.
Wilson vant en olympisk sølvmedalje i friidrett under Sommer-OL 1920 i Antwerpen. Han var med på det britiske laget som kom på andreplass i terrengløp bak Finland. De andre på laget var Frank Hegarty og James Wilson. Han kom på åttendeplass på 5000 meter.


== OL-medaljer ==
1920  Antwerpen –  Sølv i friidrett, terrengløp, lag  Storbritannia


== Eksterne lenker ==
(en) Alfred Nichols – Olympics.com 
(en) Alfred Nichols – Olympic.org 
(en) Alfred Nichols – Olympedia 
(en) Alfred Nichols – Sports-Reference (OL-resultater – arkivert) 
(en) Alfred Nichols – Track and Field Statistics
Frank Hegarty

Francis Anthony Frank Hegarty (født 14. desember 1892 i Londonderry på Irland, død 10. august 1944 i Rugby i England) var en britisk friidrettsutøver som deltok i de olympiske leker 1920 i Antwerpen.
Hegarty vant en olympisk sølvmedalje i friidrett under Sommer-OL 1920 i Antwerpen. Han var med på det britiske laget som kom på andreplass i terrengløp bak Finland. De andre på laget var Alfred Nichols og James Wilson. 


== OL-medaljer ==
1920  Antwerpen –  Sølv i friidrett, terrengløp, lag  Storbritannia


== Eksterne lenker ==
(en) Frank Hegarty – Olympics.com 
(en) Frank Hegarty – Olympic.org 
(en) Frank Hegarty – Olympedia 
(en) Frank Hegarty – Sports-Reference (OL-resultater – arkivert) 
(en) Frank Hegarty – databaseOlympics.com (arkivert)
Gaston Féry

Gaston Féry (født 24. april 1900 i Longwy i Meurthe-et-Moselle, død 29. november 1985) var en fransk friidrettsutøver som deltok i de olympiske leker 1920 i Antwerpen.
Féry vant en olympisk bronsemedalje i friidrett under Sommer-OL 1920 i Antwerpen. Han var med på det franske stafettlaget som kom på tredjeplass på 4 x 400 meter stafett bak Storbritannia og Sør-Afrika. De andre på laget var Georges André, Maurice Delvart og Jean Devaux.


== OL-medaljer ==
1920  Antwerpen –  Bronse i friidrett, 4 x 400 meter stafett   Frankrike


== Referanser ==


== Eksterne lenker ==
(en) Gaston Féry – Olympedia 
(en) Gaston Féry – Sports-Reference (OL-resultater – arkivert)
Maurice Delvart

Maurice Delvart (født 21. september 1899 i Bourecq, død 24. september 1986) var en fransk friidrettsutøver som deltok i de olympiske leker 1920 i Antwerpen.
Delvart vant en olympisk bronsemedalje i friidrett i Sommer-OL 1920 i Antwerpen. Han var med på det franske stafettlaget som kom på tredjeplass på 4 x 400 meter stafett bak Storbritannia og Sør-Afrika. De andre på laget var Georges André, Gaston Féry og Jean Devaux.


== OL-medaljer ==
1920  Antwerpen –  Bronse i friidrett, 4 x 400 meter stafett  Frankrike


== Referanser ==


== Eksterne lenker ==
(en) Maurice Delvart – Olympics.com 
(en) Maurice Delvart – Olympic.org 
(en) Maurice Delvart – Olympedia 
(en) Maurice Delvart – Sports-Reference (OL-resultater – arkivert) 
(en) Maurice Delvart – Track and Field Statistics
Jean Devaux

Jean André Devaux (født 4. august 1894, død 25. februar 1981) var en fransk friidrettsutøver som deltok i de olympiske leker 1920 i Antwerpen.
Devaux vant en olympisk bronsemedalje i friidrett under Sommer-OL 1920 i Antwerpen. Han var med på det franske stafettlaget som kom på tredjeplass på 4 x 400 meter stafett bak Storbritannia og Sør-Afrika. De andre på laget var Georges André, Gaston Féry og Maurice Delvart.


== OL-medaljer ==
1920  Antwerpen –  Bronse i friidrett, 4 x 400 meter stafett   Frankrike


== Referanser ==


== Eksterne lenker ==
(en) Jean Devaux – Olympedia 
(en) Jean Devaux – Sports-Reference (OL-resultater – arkivert)
Ron Eldard

Ronald Jason «Ron» Eldard (født 20. februar 1965 på Long Island i New York) er en amerikansk skuespiller som er den nest yngste av syv barn. Han har 4 søstre og 2 brødre. Eldard gjorde sin filmdebut i 1989 med komedien True Love som ble skrevet og regissert av Nancy Savoca. Denne filmen vant Grandy Jury Prize ved Sundance Film Festival. 
Eldard har opptrådt på Broadway-teateret i flere kritikerroste oppsetninger av teaterstykker som f. eks. On the Waterfront, Biloxi Blues, Bash: Latterday Spilles og En handelsreisendes død. Han har også vært med i den kjente og kritikerroste filmen Black Hawk Down fra 2001.


== Referanser ==


== Eksterne lenker ==
Offisielt nettsted 
(en) Ron Eldard på Internet Movie Database 
(sv) Ron Eldard i Svensk Filmdatabas 
(da) Ron Eldard på Filmdatabasen 
(da) Ron Eldard på Scope 
(fr) Ron Eldard på Allociné 
(en) Ron Eldard på AllMovie 
(en) Ron Eldard hos The Movie Database 
(en) Ron Eldard hos Internet Broadway Database
Kinas riksvei 302

Kinas riksvei 302 (G302) løper fra Hunchun i provinsen Jilin til Ulanhot i Indre Mongolia. Den er 1.028 kilometer lang.


== Rute og distanse ==
Qian Gorlos

Qian Gorlos (kinesisk: 前郭尔罗斯蒙古族自治县; pinyin: Qiánguō'ěrluósī měnggǔzú Zìzhìxiàn) er et autonomt fylke i byprefekturet Songyuan i provinsen Jilin i Folkerepublikken Kina. 
Befolkningen var på 551 988 innbyggere i 1999.


== Samferdsel ==
Kinas riksvei 302 løper gjennom området. Den går fra Hunchun i provinsen Jilin til Ulanhot i Indre Mongolia.


== Referanser ==


== Eksterne lenker ==
Lokalregjeringens hjemmesider
Jennifer Ehle

Jennifer Ehle (født 29. desember 1969 i Winston-Salem i Nord-Carolina) er en Tony Award-vinnende britisk-amerikansk skuespiller som har vært med på teateroppsetninger og i flere filmer.
Jennifer flyttet mye mellom Storbritannia og USA i løpet av barndommen og hun gikk derfor på 18 forskjellige skoler, inkludert Interlochen Arts Academy. Hennes utdanning til skuespiller tok hun delvis på North Carolina School of the Arts som ligger i USA, og hun da hun gikk på dramaskolen Central School of Speech and Drama i London.
I 1992 var Ehle med i filmatisering av The Kamille Lawn som er basert på en roman av forfatteren Mary Wesley, der hun og moren hennes spilte den samme karakteren i forskjellige aldre. Denne historien ble produsert av den britiske TV-kanalen Channel 4 og var en femdelt mini-serie. Hun spilte i BBC som filmatisering av klassikeren Pride and Prejudice som gjorde at hun ble tildelt BAFTA-prisen. Etter en periode der hun jobbet ved Royal Shakespeare Company fikk hun sin første store rollen i spillefilmen Paradise Road. I 2015 var hun med i den britiske spion-filmen Spooks: The Greater Good‎. Hun har også spilt i mindre roller i filmer som Wilde (1997), Sunshine (1999), Kongens tale (2010), Contagion (2011), Zero Dark Thirty (2012), RoboCop (2014), og Fifty Shades of Grey (2015).Ehle er gift med forfatteren Michael Ryan og de har to barn sammen som heter George og Talulah. De for tiden bor i New York.


== Referanser ==


== Eksterne lenker ==
(en) Offisielt nettsted 
(en) Jennifer Ehle – kategori av bilder, video eller lyd på Commons 
(en) Jennifer Ehle på Internet Movie Database 
(sv) Jennifer Ehle i Svensk Filmdatabas 
(da) Jennifer Ehle på Filmdatabasen 
(da) Jennifer Ehle på Scope 
(fr) Jennifer Ehle på Allociné 
(en) Jennifer Ehle på AllMovie 
(en) Jennifer Ehle hos Rotten Tomatoes 
(en) Jennifer Ehle hos The Movie Database 
(en) Jennifer Ehle hos Internet Broadway Database
Ulan Hot

Ulan Hot (kinesisk: 乌兰浩特; pinyin: Wūlánhàotè) er et byfylke i ligaen (prefekturet) Hinggan i den autonome region Indre Mongolia i Folkerepublikken Kina.
Befolkningen var på 256 106 innbyggere i 1999.Rett utenfor bykjernen ligger et gravmæle fra Yuan-dynastiet og et tempel viet til Djengis Khan. Tempelet ble bygget i 1940. I 2002 ble det bevilget penger til en betydelig utvidelse.


== Samferdsel ==
Kinas riksvei 111 løper gjennom området, på sin vei fra Beijing via Chifeng til Jiagedaqi i provinsen Heilongjiang.
Kinas riksvei 302 ender opp her. Den går fra Hunchun i provinsen Jilin til Ulan Hot.


== Referanser ==


== Eksterne lenker ==
Lokalregjeringens hjemmesider
The Free Electric Band

«The Free Electric Band» er en sang som er skrevet av Albert Hammond og Mike Hazlewood. Den ble spilt inn av Albert Hammond i 1973 og ble hans eneste sang som han selv framførte som nådde en listeplassering i Storbritannia.
Sangen er en optimistisk og glad sang om en ung mann med mange muligheter i livet, men som med lett hjerte velger å prioritere musikk og «The Free Electic Band».
Singelen lå fikk høye listeplasseringer i mange land i 1973-1974, og toppet blant annet VG-lista i sju uker.


== Listeplasseringer ==


== Referanser ==


== Eksterne lenker ==
Hammonds framføring av sangen med tekst
Teksten
Quitzdorf am See

Quitzdorf am See er en kommune i den midterste delen av Landkreis Görlitz i Direktionsbezirk Dresden i Fristaten Sachsen. Kommunen har 1 391 innbyggere (31. desember 2008) og er en del av Forvaltningsforbundet Diehsa. 
Kommunen ble opprettet i 1994 gjennom en sammenslåing av de to tidligere kommunene Kollm og Sproitz og ble oppkalt etter landsbyen Quitzdorf som måtte vike for oppdemmingen av Talsperre Quitzdorf.
Quitzdorf ligger i midten av kretsen og grenser i øst til Niesky. Quitzdorf am See er knyttet sammen med Bundesstraße 156 i vest, Bundesstraße 115 i øst og Bundesautobahn 4 i sør. De nærmeste jernbanestasjonene er Kodersdorf (Anschlussstelle 93; ca. 20 km unna) og Nieder Seifersdorf  (92; 12 km) i øst og Weißenberg (91; 10 km) i vestlig retning. Banestrekningen Horka–Falkenberg går gjennom kommunen med en jernbanestasjon  i Petershain.
Quitzdorf am See befinner seg mellom biosfærereservatet hede- og innsjølandskapet i  Oberlausitz i nordn og høydedraget Dubrau i sør og er omgitt av et landskap som er rikt på skog og tjern. Kollm og Sproitz ligger like ved Talsperre Quitzdorf, som demmer opp Schwarzer Schöps.
Distrikter i kommunen er Horscha (sorbisk: Hóršow), Kollm (Chołm), Petershain (Hóznica), Sproitz (Sprjojcy) og Steinölsa (Kamjentna Wólšinka).
Quitzdorf am See var en kommune i Niederschlesischer Oberlausitzkreis frem til 1. august 2008, og siden 1. august 2008 har den vært en del av Landkreis Görlitz.


== Referanser ==


== Eksterne lenker ==
(de) Offisielt nettsted 
(en) Quitzdorf am See – kategori av bilder, video eller lyd på Commons
Erika Eleniak

Erika Eleniak (født 29. september 1969 i Glendale i California) er en amerikansk modell for bladet Playboy og skuespiller som kanskje er mest kjent for sin rolle som Shauni McClain i TV-serien Baywatch.
Erikas første rolle som skuespiller var i 1982 i den berømte filmen E.T. the Extra-Terrestrial som jenta som ble kysset av karakteren Elliott da han var full i scenen fra klasserommet. Hun brukte mye narkotika og alkohol i en periode og hun ble med i gruppen Anonyme Alkoholikere i 1988 noe som hjalp henne gjennom avrusningen.
Eleniak hadde flere store roller innen fjernsyn. Hun spilles av Jamie Coburn i Broken Angel. Hun var også med i reality-TV-serien The Real Gilligan's Island i den andre sesongen av serien som startet i juni 2005.
Eleniak har slitt med forskjellige vektproblemer gjennom store deler av livet sitt. På et tidspunkt var hun undervektig på grunn av spiseforstyrrelser og hun ble straks innlagt på sykehus på grunn av misbruk av avføringsmiddel. I de senere år har hun blitt overvektig og i 2006 var hun en av deltakerne i den fjerde sesongen av reality-TV-serien Celebrity Fit Club som handler om overvektige kjendiser som skal miste mest mulig vekt som en del av en konkurranse.
Eleniak var med i filmen Snowbound fra 2001 som  ble filmet i Alberta i Canada. Eleniak ble forelsket i dette stedet. Hun ble også forelsket i Roch Daigle som jobbet på filmsettet til Snowbound. Eleniak ble gravid i 2005 men etter seks og en halv uke ble graviditeten påvist å være ektopisk, noe som krevde en akutt operasjon. Graviditeten endte i spontanabort, men Eleniak ble snart gravid igjen. Hennes første barn ble datteren Indyanna som ble født i januar 2006.


== Referanser ==


== Eksterne lenker ==
(en) Offisiell blogg 
(en) Erika Eleniak – kategori av bilder, video eller lyd på Commons 
(en) Erika Eleniak på Internet Movie Database 
(sv) Erika Eleniak i Svensk Filmdatabas 
(fr) Erika Eleniak på Allociné 
(en) Erika Eleniak på AllMovie 
(en) Erika Eleniak hos Turner Classic Movies 
(en) Erika Eleniak hos Rotten Tomatoes 
(en) Erika Eleniak hos The Movie Database 
(en) Erika Eleniak på Adult Film Database
Berghettebladbille

Berghettebladbille (Cryptocephalus frontalis) er en bille som tilhører familiegruppen bladbiller (Chrysomelidae). Den er utbredt i det sentrale og det sydlige Europa. Den er registrert i Norge.Kroppen er kort, litt langsmal og oval som bladbillene ofte er, den er butt både foran og bak. Det siste leddet av bakkroppen er synlig bak dekkvingene. Undersiden er noe «oppsvulmet». Den har et brun-svart halsskjold (pronotum) og dekkvinger. Dekkvingene har regelmessig punktur, ordnet i langsgående rekker. Antennene er trådformet og lange i forhold til hva som er vanlig for andre bladbiller. Beina er lyse, gulbrune.
Både larvene og de voksne (imago) billene lever av å spise blad på næringsplanten.
Berghettebladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Referanser ==


== Eksterne lenker ==
(en) berghettebladbille i Encyclopedia of Life 
(en) berghettebladbille i Global Biodiversity Information Facility 
(no) berghettebladbille hos Artsdatabanken 
(sv) berghettebladbille hos Dyntaxa 
(en) berghettebladbille hos NCBI 
Berghettebladbille Cryptocephalus frontalis –  www.biol.uni.wroc.pl
Berghettebladbille Cryptocephalus frontalis - Fauna Europaea
Norsk entomologisk forening